CELEX: 62018TN0605
Language: hu
Date: 2018-10-08 00:00:00
Title: T-605/18. sz. ügy: 2018. október 8-án benyújtott kereset – ZF kontra Bizottság

17.12.2018   
            
            
               HU
            
            
               Az Európai Unió Hivatalos Lapja
            
            
               C 455/27
            
         
      2018. október 8-án benyújtott kereset – ZF kontra Bizottság
      (T-605/18. sz. ügy)
      (2018/C 455/36)
      Az eljárás nyelve: francia
      
         Felek
      
      
         Felperes: ZF (képviselő: J.-N. Louis ügyvéd)
      
         Alperes: Európai Bizottság
      
         Kérelmek
      
      A felperes azt kéri, hogy a Törvényszék
      a következőképpen határozzon:
      
                  —
               
               
                  semmisítse meg a Bizottság 2017. november 30-i határozatát, amely 2015. március 6-i visszaható hatállyal meghatározza a felperes nyugdíjjogosultságait, továbbá semmisítse meg a 2018. január 31-i azon határozatot, amely egy úgynevezett jogtalanul felvett összeget követel vissza;
               
            
                  —
               
               
                  a Bizottságot kötelezze a költségek viselésére.
               
            
         Jogalapok és fontosabb érvek
      
      Keresetének alátámasztása érdekében a felperes öt jogalapra hivatkozik.
      
                  1.
               
               
                  Az első jogalap egy alanyi jogokat biztosító aktus visszavonásának jogellenességén alapul, amennyiben a felperes jogait az Európai Unió egyéb alkalmazottaira vonatkozó alkalmazási feltételek 15. cikkének (1) bekezdését tiszteletben tartva akkor határozták meg, amikor 2011. október 1-jén szolgálatba lépett az EKSZ-nél. A felperes tehát úgy véli, hogy e határozat vagy jogszerű volt, ez esetben pedig nem lehetett volna visszavonni, vagy pedig jogellenes volt, ez esetben pedig a visszavonásra csak észszerű időn belül kerülhetett volna sor.
               
            
                  2.
               
               
                  A második jogalap téves jogalkalmazáson alapul, amennyiben a felperesnek az AD12 besorolási fokozat 1-es fizetési fokozatába tartozó ideiglenes alkalmazottként, 2007. november 1-jétől számított szolgálati idővel történő felvételéről szóló határozat jogszerű határozat volt, amely megfelelt a felekre kötelező szerződésnek, és azt nem lehetett volna jogszerűen visszavonni és olyan határozattal felváltani, amely a felperes díjazásának jelentős csökkenését eredményező korrekciós együtthatót alkalmaz.
               
            
                  3.
               
               
                  A harmadik jogalap azon a nyilvánvaló mérlegelési hibán alapul, amelyet a Bizottság akkor követett el, amikor úgy határozott, hogy a felperes részlegvezetői szintű feladatokat látott el.
               
            
                  4.
               
               
                  A negyedik jogalap az indokolási kötelezettség megsértésén alapul, amennyiben a megtámadott határozatok nem tartalmaznak semmilyen releváns indokolást.
               
            
                  5.
               
               
                  Az ötödik jogalap az Európai Unió tisztviselői személyzeti szabályzata 85. cikkének megsértésén alapul, amennyiben a felperes az EKSZ-nél történő szolgálatba lépésekor nem részesülhetett tájékoztatásban a jogait meghatározó határozat esetleges szabálytalanságáról.